VENDIM 
Nr. 486, datë 31.7.2018

PËR SHPALLJEN E LIQENEVE TË ULZËS DHE TË SHKOPETIT SI ZONË BASHKËMENAXHUESE PESHKIMI

Në mbështetje të nenit 100 të Kushtetutës dhe të nenit 54, të ligjit nr. 64/2012, “Për peshkimin”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave 

VENDOSI:

1. Shpalljen e liqeneve të Ulzës dhe të Shkopetit si zonë bashkëmenaxhuese peshkimi, si objekte ujore me interes për peshkimin. 
2. Plani i bashkëmenaxhimit për liqenet e Ulzës dhe të Shkopetit miratohet me urdhër të ministrit të Bujqësisë dhe Zhvillimit Rural, brenda 12 muajve nga data e hyrjes në fuqi të këtij vendimi. 
3. Masat menaxhuese të peshkimit të përputhen me statusin mjedisor të zonës. Veprimtaritë që do të kryhen në liqenin e Ulzës të jenë në përputhje me legjislacionin në fuqi për zonat e mbrojtura dhe me objektivat e planit të menaxhimit të parkut natyror rajonal, kategoria IV, për liqenin e Ulzës.
[bookmark: _GoBack]4. Ngarkohen Ministria e Bujqësisë dhe Zhvillimit Rural dhe Ministria e Turizmit dhe Mjedisit për zbatimin e këtij vendimi. 
Ky vendim hyn në fuqi pas botimit në Fletore Zyrtare.

